अधिकारियों ने बताया कि एरियाना अफगान एयरलाइंस का विमान जिसमें क्रू के 9 सदस्‍यों के अलावा एक नवजात और 124 अन्‍य यात्री सवार थे, सभी सुरक्षा जांच पूरी होने पर करीब दो घंटे बाद उड़ान भर सका. अधिकारी ने बताया कि हाईजैक बटन दबने के बाद सभी संबद्ध एजेंसियां जिनमें एंटी टेरर फोर्स और नेशनल सिक्‍योरिटी गार्ड (एनएसजी) भी शामिल हैं, एक्‍शन में आ गईं. अधिकारी के अनुसार एनएसजी के कमांडो व अन्‍य एजेंसियों ने परिस्थिति के अनुसार प्रतिक्रिया दी और विमान को घेर लिया. उसके बाद विमान की जांच करने में करीब दो घंटे का वक्‍त लगा तब जाकर उसे उड़ान के लिए मंजूरी मिली. इस दौरान विमान में सवार यात्रियों के बीच घबराहट और तनावपूर्ण माहौल में रहने को मजबूर थे. दिल्‍ली से कंधार जाने वाली फ्लाइट FG312 को दोपहर बाद 3:30 बजे उड़ान भरनी थी.